Ramzan Kadirov

Ramzan Kadirov aŭ Ramzan Aĥmadoviĉ Kadirov (; ; naskiĝis la 5-an de oktobro 1976 en Centoroj, Ĉeĉenio) estas ĉefministro de Ĉeĉenio ekde la 4-a de marto 2006 kaj prezidento ekde la 2-a de marto 2007.

Dum la Unua ĉeĉena milito Ramzan batalis kontraŭ rusiaj trupoj kun sia patro, Aĥmat Kadirov. Pli poste sekvis sian patron, transirinte al la federacia flanko, zorgita de vastiĝanta vahabismo. Post la mortigo de Aĥmad Kadirov la sekvan tagon (la 10-an de marto 2004) li estis enpostenigita kiel unua vicpremiero de Ĉeĉenio. Ekde 2006 li estis la ĉefministro.

Interalie, Kadirov estas "majstro de sporto" (altranga nomumo en rusia sporto) pri boksado kaj estras ĉeĉenan federacion de boksado.

Kadirov estas ofte akuzata pri turmentoj kaj aliaj neleĝaj praktikoj kontraŭ la separismaj ĉeĉenaj trupoj.

 Religio 
Ramzan Kadirov sin prezentas kiel fervoran islamanon-sunaiston kaj promocias sin kiel plendanton pri rajtoj de islamanoj tra la mondo. Interalie li akre kritikis registaron de Birmo pro ĝia persekutado de la islama minoritato rohinĝoj. Tio kontrastis kun la oficiala politiko de Rusio, kiu konsideris tion interna afero de la lando.

En oktobro 2020 li akre skoldis prezidanton de Francio Emmanuel Macron pro ties reago al republikigo de karikaturoj je la profeto Mohamado fare de la franca satira magazeno Charlie Hebdo kaj pro liaj vortoj pri neceso profunde reformi islamon. Li kondamnis sekvintajn terorismajn atakojn, sed diris ke la franca prezidanto mem provokis ilin per siaj ofendoj de islamo. Tio kontrastis kun modera reago de la rusia prezidanto kaj ties proparolanto memorigis, ke la eksteran politikon en Rusio gvidas ne regionestroj, sed la prezidanto de Rusio, al kiu Kadirov ragis emocie, dirinte ke li parolis ne kiel regionestro, sed kiel ofendita islamano kaj esprimis pretecon eksiĝi kaze de neceso.

 Eksteraj ligiloj 

 Artikolo « La ĉefo de Ĉeĉenio » 
 Oficiala biografio 
 Dokumentaria resumo de Vincent Prado (Arte GEIE / Ligne de Mire Production - Francio 2006) pri Ramzan Kadirov 

Kategorio:Homoj de la Unua Ĉeĉenia milito
Kategorio:Rusiaj politikistoj
Kategorio:Ĉeĉenaj politikistoj‎
Kategorio:Rusiaj boksistoj
Kategorio:Ĉeĉenaj sportistoj
Kategorio:Naskiĝintoj en Ĉeĉenio
Kategorio:Herooj de Rusia Federacio
Kategorio:Rusiaj generaloj
Kategorio:Viroj